ΓΡΑΠΤΗ ΕΡΩΤΗΣΗ E-2061/02

υποβολή: Eluned Morgan (PSE) προς την Επιτροπή

(11 Ιουλίου 2002)

Θέμα: Έλεγχοι τροφίμων

Τι πράττει η Επιτροπή προκειμένου να ασκήσει πίεση σε κάποια κράτη μέλη για να διασφαλίσουν αυστηρότερους ελέγχους σε τρόφιμα που εισάγονται από τρίτες χώρες και ειδικότερα στο κρέας, ώστε να εξασφαλιστούμε από την επανεμφάνιση νόσων όπως αυτής του αφθώδους πυρετού·

Απάντηση του κ. Byrne εξ ονόματος της Επιτροπής

(23 Σεπτεμβρίου 2002)

Όσον αφορά το ερώτημα που έθεσε το αξιότιμο μέλος του Κοινοβουλίου, η Επιτροπή επιθυμεί να παραπέμψει στις διατάξεις της οδηγίας 72/462/ΕΟΚ του Συμβουλίου της 12ης Δεκεμβρίου 1972 περί τωνγειονομικών προβλημάτων και τωνγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών(1) και της οδηγίας 97/78/ΕΚ του Συμβουλίου της 18ης Δεκεμβρίου 1997 για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(2).

Η τρέχουσα κατάσταση όσον αφορά τη νομοθεσία είναι η εξής:

- Η οδηγία 72/462/ΕΟΚ του Συμβουλίου ορίζει τις συγκεκριμένες συνθήκες σχετικά με τηνγεία των ζώων και τη δημόσιαγεία που αφορούν την εισαγωγή κρεάτων και προϊόντων κρέατος. Υπό αυτές τις συνθήκες, η εισαγωγή κρεάτων και προϊόντων κρέατος επιτρέπεται μόνο από τις τρίτες χώρες που περιλαμβάνονται στην απόφαση 79/542/ΕΟΚ του Συμβουλίου.

- Σύμφωνα με την οδηγία 97/78/ΕΚ όλα τα προϊόντα ζωικής προέλευσης που εισάγονται από τρίτες χώρεςπόκεινται σε κτηνιατρικούς ελέγχους στους εγκεκριμένους Συνοριακούς Σταθμούς Επιθεώρησης (ΣΣΕ). Είναι αναγκαίο να γίνεται έλεγχος των εγγράφων, έλεγχος της ταυτότητας και φυσικός έλεγχος στους ΣΣΕ για να διαπιστώνεται η συμμόρφωση με τους προαναφερθέντες κοινοτικούς όρους που αφορούν τηνγεία των ζώων και/ή τη δημόσιαγεία.

- Σήμεραπάρχουν 287 εγκεκριμένοι ΣΣΕ στους οποίους πρέπει να παρουσιάζονται τα εμπορικά φορτία. Ωστόσο,πάρχουν πολύ περισσότερα σημεία εισόδου στην Ευρωπαϊκή Ένωση από τα οποία εισέρχονται ταξιδιώτες από τρίτες χώρες ή μικρά φορτία με τη μορφή δεμάτων.

- Σήμερα οι οδηγίες 72/462/ΕΟΚ και 97/78/ΕΚ δεν εφαρμόζονται στο κρέας και στα προϊόντα κρέατος που αποτελούν μέρος των προσωπικών αποσκευών των ταξιδιωτών και προορίζονται για προσωπική τους κατανάλωση ή που αποστέλλονται σε μικρά δέματα σε ιδιώτες, εφόσον η ποσότητα που μεταφέρεται ή αποστέλλεται δενπερβαίνει το ένα κιλό ανά άτομο ή δέμα, και με την προϋπόθεση ότι το κρέας ή τα προϊόντα κρέατος είτε προέρχονται από τρίτη χώρα από την οποία δεν απαγορεύονται αυτού του είδους οι εισαγωγές και η οποία σύμφωνα με την κοινοτική νομοθεσία περιλαμβάνεται σε θετικό κατάλογο, είτε έχουνποστεί ειδική θερμική επεξεργασία ικανή να καταστρέψει τα παθογόνα.

Μετά τα περιστατικά του αφθώδους πυρετού σε ορισμένα κράτη μέλη το 2001, σύμφωνα με τις συστάσεις της Διεθνούς Διάσκεψης σχετικά με την Πρόληψη και τον Έλεγχο του Αφθώδους Πυρετού που πραγματοποιήθηκε στις Βρυξέλλες το Δεκέμβριο του 2001 και λαμβάνονταςπόψη τα ψηφίσματα του Κοινοβουλίου της 5ης Απριλίου 2001 και της 13ης Ιουνίου 2002 σχετικά με τους ελέγχους στα εξωτερικά σύνορα, η Επιτροπή ετοίμασε και συζήτησε με τα κράτη μέλη ένα σχέδιο κανονισμού σχετικά με προσωρινά μέτρα προστασίας όσον αφορά τους ελέγχους στις αποσκευές των ταξιδιωτών.

Τα προσωρινά αυτά μέτρα, τα οποία θα προταθούν στο άμεσο μέλλον, σκοπό έχουν να αντικαταστήσουν τις παρεκκλίσεις που αναφέρονται πιο πάνω (τέταρτο εδάφιο) με έναν θετικό κατάλογο αγαθών τα οποία θα μπορούν να μεταφέρουν οι ταξιδιώτες ή να αποστέλλονται σε δέματα χωρίς ναπόκεινται στους όρους εισαγωγής που αφορούν τηνγεία των ζώων και σε κτηνιατρικούς ελέγχους.

Στις προαναφερθείσες προτάσεις για τα προσωρινά μέτρα προστασίας, η Επιτροπή ζητά επίσης από τις αρμόδιες αρχές και τους διεθνείς μεταφορείς να ενημερώνουν τους ταξιδιώτες σχετικά με τους κινδύνους που συνδέονται με τα προϊόντα ζωικής προέλευσης, εάν τα προϊόντα αυτά δεν έχουνποβληθεί σε κτηνιατρικούς ελέγχους.

Ταυτόχρονα πρέπει να φτάσει στο κοινό το μήνυμα ότι η εφαρμογή των προβλεπόμενων μέτρων από τα κράτη μέλη δεν θα απαγορεύει τη μη εμπορική εισαγωγή προϊόντων ζωικής προέλευσης, εάν τα προϊόντα αυτά έχουνποβληθεί σε κτηνιατρικό έλεγχο σύμφωνα με την κοινοτική νομοθεσία.

(1) ΕΕ L 302 της 31.12.1972.

(2) ΕΕ L 24 της 30.1.1998.